ZSIGMONDY VILMOS. 
343 
völgyelet irányára esik, melyben a tengerészeti akadémiánál is a trieszti veszedel¬ 
mes Flysck mutatkozik, a melyről a priori némi bajtól tartani lehetett. 
Miután azonban az érintett pontoni siilyedés két év óta tovább nem terjed, 
a szükséges vízmélységet meg nem zavarta, s végre a kikötőre praeliminált költsé¬ 
geket nem alterálta, őszinte örömmel constatálhatjuk, miszerint alig létezik ma 
nagyobb szabású kikötő, melynek építése körül a természet adta szerencsés viszo¬ 
nyok folytán oly fényes eredmény eléretett volna. 
Ha ehez hozzá vesszük, miszerint a Fiúméba érkező hajók a legczélszerűbben 
alkalmazott készülékek segélyével a legkitűnőbb forrásvízzel a lehető legkényel¬ 
mesebben elláthatók, akkor úgy hiszem Fiúménak Trieszt felett való elsőbbsége 
geológiai szempontból könnyen megérthető. 
Zsigmondy Vilmos. 
2. sz. melléklet. 
Az 1867-iki július hó 8-án Rottenbiller Lipót képviselő úr elnöklete alatt, 
Kanser István, Fuelis Rudolf, Prcitszner József képviselő urak és Szumrák 
Pál főmérnök jelenlétében Pest városában létesítendő artézi kút iránt tartott 
aIbizottmánynak jegyzőkönyve. 
Alúlirott bizottmány azon czélra lévén kiküldve, hogy egy Pesten létesí¬ 
tendő artézi kút iránt véleményt adjon — mindenekelőtt feladatáúl tűzte ki ezen 
kérdést minden oldalról, főképen tekintettel Pest városa jövőjére — tanulmá¬ 
nyozni s ezen tanulmányainak eredményét a következőkben terjeszti elő : 
Miután minden nagyobb városi községnek feladata oda törekedni, hogy 
minden czélra használható jó minőségű víz a legnagyobb bőségben rendelkezésére 
álljon, legislegelőbb azon kérdést vitatta meg, — minő czélokra szükséges légyen 
Pesten a víz és mi módon legyen az a czélnak megfelelően a legolcsóbban szállít¬ 
ható ? Pest városa, mint az évek óta folytatott tárgyalásokból tudjuk — első helyen 
jó minőségű ivó, mosó és gyári czélokra alkalmatos vizet nélkülözni kénytelen. 
Ennek megszerzése kizárólag és egyedül egy artézi kút furatása által Pesten elér¬ 
hető nem lévén, annak megszerzésére más mód mint a tervezett vízvezeték által 
nem kínálkozik. Pest városa ennélfogva egy vízvezetéknek előállítását semmi módon 
sem kerülheti lei. Vannak azonban Pest városának másnemű vízszükségletei, melyek 
igenis épen csak egy artézi kút által a legolcsóbban s legczélszerűbben fedezhetők, 
az pedig a városerdei locsoltatás, fürdők felállítása és a városerdei tónak megtöl¬ 
tése. Valamely városnak ilynemű czélokra szükségelt haszonvize, ha talajának 
geológiai szerkezeténél fogva artézi kutak furatása után szerencsés eredmény vár¬ 
ható, mindenkor a legczélszerűbben ily kutak előállítása által szerezhető meg. 
A fúrt kút ugyanis befejezése után semminemű költséget sem igényel többé, míg 
ellenben egy vízvezetéknél nem csak a gépeknek és tartalékmedenczéknek jó karban 
tartása, hanem a nagy mennyiségben szakadatlanul szükséges tüzelő anyagnak 
beszerzése is folytonos pénzáldozatokat vesz igénybe. 
Páris városában mindamellett, hogy négy vízvezetékkel bír, melyek részint 
folyam-, részint forrásvizet szolgáltatnak, talajának imént említett szerencsés szer¬ 
kezete épen csak haszonvizek megszerzése végett két nagyszerű világhírű artézi 
kút furatására szolgáltatott alkalmat, — melyek egyike, a grenellei, már ezelőtt 
(257) 
